ประจำเดือนรอบนานค่ะ 38วันขึ้น แล้วประจำเดือนก็มาน้อยประมาณ3วัน ควรกินยาปรับฮอร์โมนดีไหมคะ
สวัสดีค่ะ ระยะห่างระหว่างรอบประจำเดือนที่ปกติคือ 21-35 วัน หรืออาจนานถึง 45 วันก็ได้ ดังนั้น การที่มีระยะห่างระหว่างรอบประจำเดือนที่ 38 วัน จึงถือว่าปกติดี และหากมีประจำเดือนมานาน 3 วัน ก็ถือว่าปกติดีเช่นกันค่ะ ส่วนการที่มีประจำเดือนมาน้อย หากเป็นมานานหลายปีแล้ว ก็ไม่ได้ถือว่าผิดปกติอะไร แต่หากเพิ่งเริ่มเป็นและมีปริมาณน้อยลงเรื่อยๆ อาจเกิดจากสาเหตุ เช่น มีภาวะโลหิตจาง มีพังผืดในมดลูก มีภาวะไทรอยด์ฮอร์โมนผิดปกติ หรือเป็นผลจากการใช้ยาฮอร์โมนต่างๆ เช่น ยาเม็ดคุมกำเนิด ยาฉีดคุมกำเนิด เป็นต้นดังนั้น หากปริมาณประจำเดือนน้อยลงเรื่อยๆ หรือมีระยะห่างระหว่างรอบประจำเดือนที่มากขึ้นเรื่อยๆ ก็ควรไปพบแพทย์เพื่อหาสาเหตุก่อนค่ะ ยังไม่ควรรีบทานยาปรับฮอร์โมนไป เพราะยาไม่ได้ช่วยให้ประจำเดือนมีปริมาณมากขึ้ยได้ค่ะ